**INSTITUT RUĐER BOŠKOVIĆ**

RKP 3041

Zagreb, 18. prosinac 2024.

**OBRAZLOŽENJE OPĆEG DIJELA FINANCIJSKOG PLANA**

**ZA RAZDOBLJE 2025-2027.**

**SAŽETAK**

Ovaj plan izrađen je temeljem dobivenih limita od strane Ministarstva znanosti, obrazovanja i mladih (MZOM), a u skladu s usvojenim Državnim proračunom Republike Hrvatske (Proračun RH) za 2025.

Ukupni prihodi i primici za 2025.g. planiraju se u visini 53.246.609 €, za 2026.g. u visini 50.177.816 €, a za 2027.g. u visini 42.132.045 €.

Ukupni rashodi i izdaci za razdoblje 2025. – 2027.. planiraju se u istoj visini kao i prihodi. To znači da se na kraju svake godine očekuje da neće biti manjka ili viška rashoda.

1. **PRIHODI I RASHODI PREMA EKONOMSKOJ KLASIFIKACIJI**

PRIHODI

U 2025.g. planiraju se prihodi samo u sklopu razreda 6 Prihodi poslovanja u iznosu od 53.246.609 €.

Skupina 63 Pomoći iz inozemstva i od subjekata unutar općeg proračuna iznosi 7.779.558 €. Odnosi se na prihode iz EU kao što su projekti Europskog fonda za regionalni razvoj, sredstva Mehanizma za oporavak i otpornost, pomoći inozemnih vlada u EU, pomoći međunarodnih organizacija i sl.

Prihodi od prodaje proizvoda i robe te pruženih usluga i prihodi od donacija – skupina 66 planirana je u iznosu od 2.494.952 €. Dio koji se odnosi na prihode od pruženih usluga iznosi 2.432.387 €, a na donacije 62.565 €.

Skupina 67 Prihodi iz nadležnog proračuna planirana je u iznosu od 42.972.099 €. Ona obuhvaća prihode iz nadležnog proračuna za financiranje redovne djelatnosti proračunskih korisnika – plaće, pretežiti dio programskih sredstava, te učešće RH u strukturnim projektima.

RASHODI

Ukupni rashodi planiraju se za 2025.g. u iznosu od 53.246.609 €. Prema ekonomskoj klasifikaciji čine ih razred 3 - rashodi poslovanja i razred 4 - rashodi za nabavu nefinancijske imovine.

Razred 3 – rashodi poslovanja planirani su iznosu od 43.664.522 €. Unutar ovoga razreda planirane su rashodi slijedećih skupina:

* Rashodi za zaposlene - skupina 31 planiraju su u 20205.g. u iznosu od 34.475.399 €.
* Skupina 32 - Materijalni rashodi planirana je u iznosu od 7.612.972 € od čega se najveće grupe rashoda materijal i sirovine, energija, te naknade za prijevoz.
* Skupna 34 - Financijski rashodi planirana je u iznosu od 4.969 € a odnosi se prvenstveno na naknade za platni promet.
* Pomoći dane u inozemstvo i unutar općeg proračuna – skupina 36 planiraju se uglavnom za prijenose drugim partnerima na projektima u okviru istog proračuna temeljem prijenosa EU sredstava u iznosu od 544.448 €.
* Skupina 37 Naknade građanima planirana je u iznosu od 1.026.734 €. Najveća planirana stavka iznosi 962.200 €, a odnosi se na Program razvoj karijera mladih istraživača - troškove odlazne mobilnosti viših asistenata temeljem ugovora s Hrvatskom zakladom za znanost (HrZZ).

Razred 4 - rashodi za nabavu nefinancijske imovine planirani su u 2025.g u iznosu od 9.582.087 €.

Od toga skupina 42 - Rashodi za nabavu proizvedene dugotrajne imovine planirana je u iznosu od 9.567.716 €. Najveća stavka su rashodi za građevinske objekte u sklopu projekta Otvorene znanstvene infrastrukturne platforme za inovativne primjene u gospodarstvu i društvu (O-ZIP) koji između ostaloga obuhvaća unaprjeđenje i rekonstrukciju postojećih sadržaja IRB-a za istraživanje i razvoj, kao i izgradnju novih sadržaja za istraživanje u ključnim prioritetnim područjima. Ovdje je planirana i nabava laboratorijske opreme također u sklopu O-ZIP-a, na nabava ostalih instrumenata i uređaja iz brojnih drugih projekata, te obnova građevina od potresa.

Skupina 45 -Rashodi za dodatna ulaganja na nefinancijskoj imovini planirana je u iznosu od 14.371 €, a odnosi se na dodatna ulaganja na građevinskim objektima temeljem Programskog ugovora sklopljenog s MZOM kojim je utvrđeno višegodišnje financiranje osnovne, razvojne i izvedbene proračunske komponente IRB-a sredstvima Proračuna RH.

1. **PRIHODI I RASHODI PREMA IZVORIMA FINANCIRANJA**

Izvor 11 – Opći prihodi i primici

Izvor 11 planiran je u ukupnom iznosu od 33.827.489 € i obuhvaća slijedeće planirane stavke u 2025.g.

1. Programsko financiranje javnih instituta u iznosu od 33.752.894 €:
2. Obnovu infrastrukture oštećene potresom na teret izvora 11 u iznosu od 74.595 €.

Izvor 12 - Sredstva učešća za pomoći

Na izvoru 12 Sredstva učešća za pomoći planirana je domaća komponenta sudjelovanja u projektima Europskog fonda za regionalni razvoj (EFRR). Planirani prihodi u 2025. g. iznose 4.620.101 € i to u cijelosti za projekt O-ZIP.

Izvor 31 - Vlastiti prihodi

Vlastiti prihodi odnose se na komercijalne projekte s gospodarstvom i drugim pravnim osobama (javne institucije, bolnice i ostali partneri). Za 2025.g. planiraju se vlastiti prihodi u iznosu 2.432.387 €.

Izvor 51 - Pomoći EU

U sklopu izvora 51 Pomoći EU planirani su ukupni prihodi u iznosu od 2.465.472 €. U okviru toga planirani su slijedeće grupe projekata

* Projekti u sklopu Program Obzor 2020 u iznosu od 558.262 €. Prihodi su manji od u odnosu na prethodne godine zbog isteka programa.
* Za projekte Program Obzor Europa koji je nastavak programa Obzor 2020, planiran je iznos od 1.857.210 €, što je više u odnosu na plan za 2024.g., a s obzirom na to da je riječ o novijem programu EU.
* Ostale EU pomoći – planiran je projekt EMBO Installation Grant u iznosu od 50.000 €.

Izvor 52 - Ostale pomoći

Plan za izvor 52 Ostale pomoći u 2025. g. ukupno iznosi 5.314.086 € i obuhvaća grupe slijedećih prihoda:

* Prihodi od HrZZ temeljem dobivene obavijesti s njihove strane. HrZZ je sredstva rasporedio na znanstvene institute temeljem dobivenog limita MZOM-a o koje su oni planirali u Proračunu RH ili iz Europskih projekata. Tako planirana sredstva iznose:
	+ Za istraživačke projekte 1.939.113 €.
	+ Razvoj karijera mladih istraživača 1.595.000 €.
	+ Program mobilnosti 962.200 €.
* Prihodi od bilateralnih projekta u iznosu od 64.551 €, što je nivou višegodišnjeg prosjeka.
* Prihodi od EU projekta gdje smo partner nositelju projekta - prijenos sredstava između proračunskih korisnika istoga proračuna u iznosu 365.027 €.
* Prihodi EU projekata gdje je IRB nositelj projekta planirani su u iznosu od 366.598 €.
* Projekti Međunarodne agencije za atomsku energiju (IAEA) u iznosu od 21.597 €.

Izvor 563 - Europski fond za regionalni razvoj (EFRR)

U sklopu izvora 563 EFRR planirani su ukupni prihodi u iznosu od 2.014.218 €.

Najveći dio planiranih sredstava odnosi se na projekt O-ZIP, a manji dio za druge projekte financirane iz strukturnih fondova.

Izvor 581 - Mehanizam za oporavak i otpornost

Na izvoru 581 planiraju se sredstva iz Mehanizma za oporavak i otpornost u iznosu od 2.250.000 € iz kojeg će se dodatno financirati projekti iz programskog ugovora za razvojnu i izvedbenu komponentu, te projekti u sklopu Nacionalnog programa za otpornost i oporavak (NPOO).

Izvor 61 - Donacije

Na izvoru 61 planirani su prihodi od donacija, kao i prihodi u projektima gdje je IRB partner trgovačkim društvima koja dobivaju sredstva iz strukturnih EU fondova. U 2025. g. planiraju se prihodi po tim stavkama u iznosu od 62.565 €.

Izvor 815 - Namjenski primitak iz Nacionalnog programa za otpornost i oporavak (NPOO)

Izvor 815 odnosi se na primitak iz NPOO programa za obnovu grda oštećenih u potresu s energetskom obnovom u iznosu od 260.291 €.

1. **RASHODI PREMA FUNKCIJSKOJ KLASIFIKACIJI**

S obzirom na djelatnost IRB isključivo unutar klasifikacije Istraživanje i razvoj: Opće javne usluge svi rashodi, iznos rashoda je jednak ukupnim planiranim rashodima i u 2025. g. iznose 53.246.609 €.

1. **RAČUN FINANCIRANJA**

U razdoblju 2025. - 2027.g. ne planiraju se primici i izdaci od financijske imovine i zaduživanja.

1. **PRIJENOS SREDSTAVA IZ PRETHODNE I U SLJEDEĆU GODINU**

U razdoblju 2025. - 2027.g. ne planiraju se prijenosi sredstava iz prethodne ili u sljedeću godinu (donos i odnos).

1. **UKUPNE I DOSPJELE OBVEZE**

Stanje ukupnih i dospjelih obveza korisnika na dan 31. prosinca 2024. kao i na dan 30. lipnja 2025.g.:

|  |  |  |
| --- | --- | --- |
|  | **Stanje obveza na dan 31.12.2023.** | **Stanje obveza na dan 30.06.2024.** |
| Ukupne obveze | 3.456.322 € | 3.071.389 € |
| Dospjele obveze | - | - |